id id en uz id id id id id id ms id id en id id en ms eu id ms en ms id ms id id id es id id id id id ms id id ms id ms id ms id id ms id id ms ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resepi Nasi Impit Sambal Kelapa
Berikut kami kongsikan cara membuat nasi impit sambal kelapa.
Masa persediaan: 10 minit ♦ Masa memasak: 30 minit ♦ Hidangan: 5 orang
1 biji kelapa parut isi putih
2 ekor ikan selayang / selar
2 keping asam gelugor
7 biji bawang merah kecil
1 cm halia ditumbuk
2 keping gula melaka / nise
Siang ikan dan bersihkan.
Potong bawang dan serai, racik gula melaka kecil-kecil supaya senang ditumbuk.
Nasi impit sambal nyior ... sambalnya lemak manis, sedap
Berikut adalah cara memasak nasi impit sambal kelapa.
Cara Masak Nasi Impit
Basuh beras dan tuskan.
Didihkan air dalam periuk, kemudian masukkan beras. Kacau sekali-sekala, biarkan beras hancur dan pekat.
Tuangkan ke dalam bekas / loyang. Ratakan ketika masih panas.
Letak penutup ke atas permukaan nasi. Tindih dengan objek berat (contohnya lesung) untuk memampatkan nasi.
Biarkan nasi sejuk dan mengeras.
Kalau malas nak masak nasi impit cara tradisional seperti di atas, boleh jer beli pek ketupat nasi segera Nona atau Adabi.
Cara Buat Sambal Kelapa
Rebus ikan dengan asam gelugor sehingga masak. Kemudian asingkan isi ikan, buang tulang.
Sagai (goreng tanpa minyak) kelapa parut sehingga perang.
Tumbuk kelapa goreng menggunakan lesung hingga lumat. Keluarkan dan ketepikan.
Tumbuk pula serai, halia, garam dan bawang merah. Bila dah lumat masukkan gula melaka dan teruskan menumbuk. Bila  gula melaka hancur, masukkan isi ikan. Tumbuk hingga semua lumat.
Gaulkan bahan-bahan ini dengan kelapa tumbuk hingga sebati.
Kemudian ambil sedikit dan tumbuk perlahan sehingga semua bahan bercampur mesra. Lakukan beberapa kali sehingga semua sambal habis ditumbuk. Kalau tak mahu tumbuk, boleh kisar menggunakan blender kering sehingga separa lumat.
Potong nasi impit yang sudah sejuk mengikut bentuk yang disukai.
Letakkan nasi di dalam bekas hidangan. Letakkan sambal di atas nasi.
Selamat mencuba resepi nasi impit dengan sambal kelapa. Selain dari sambal kelapa, nasi impit sedap juga kalau di makan dengan soto ayam.
Kategori: Ikan, Kuih-muih, Masakan Tradisional, Nasi, Sambal dan Sos
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian